HBO Max har hævet priserne i Danmark

De havde allerede advaret om, at det ville ske, men nu er det en realitet; HBO Max har hævet priserne på sine abonnementer. Også for de brugere, der har den såkaldte “50% rabat resten af livet”. Som ny abonnent skal du betale op til 20 kroner mere om måneden.

Tjenesten har i dag skrevet ud til abonnenter og meddelt, at priserne stiger på den næste faktureringsdato. For livstids-rabatkunderne stiger prisen med fem kroner om måneden.

Årsagen til prisstigningerne angives som værende følgende, der efterhånden kan betegnes som et standardskriv ved prisstigninger:

“Vi hæver prisen som følge af omkostningerne ved opkøb, skabelse af indhold og produktudvikling, så vi kan fortsætte med at investere i det kvalitetsindhold og den produktoplevelse, vi stræber efter at give vores kunder.”

Og det er sandsynligvis ikke slut med prissstigninger fra HBO Max. I sidste måned slog HBO Max-chefen David Zaslav fast, at tjenesten er efter hans mening simpelthen er alt for billig og derfor vil hæve priserne gradvist.

“Vi tror, vi er alt for underprissat. Vi kommer til at tage os tid,” sagde han dengang.

De nye priser er allerede trådt i kraft for nye abonnenter og de er som følger:

Basis med reklamer – 79 kr. om måneden.

Standard (Full HD) – 129 kr. om måneden.

Premium (4K, Dolby Atmos) – 169 kr. om måneden.

HBO Max har hævet priserne i Danmark