HBO Max hæver prisen

Det bliver dyrere at se de kommende sæsoner af House of the Dragons og The Last of Us. HBO Max hæver prisen på sit abonnement. Med effekt fra i dag er prisen steget med 10 kroner til 89 kroner om måneden.

Samtidig har eksisterede abonnenter fået besked om, at abonnementsprisen stiger næste gang, abonnementet fornyes. HBO Max forklarer prisstigningen således:

“Vi hæver månedsprisen som følge af de stigende priser på produktion og indkøb af indhold samt produktudvikling, så vi fortsat kan investere i det kvalitetsindhold og den produktoplevelse, vi gerne vil kunne tilbyde vores kunder.”

HBO Nordic blev til HBO Max i oktober 2021 og det er første gang, de hæver prisen. Ud over de to i indledningen nævnte titler, har tjenesten også haft premierer på filmtitler som Dune og The Matrix: Resurrection.

HBO Max tilbyder dog også et årsabonnement med stor besparelse. Betaler du årligt, får du abonnementet for 599 kroner – altså knapt en halvtredser om måneden.

HBO Max hæver prisen